alexandrainst/scandi-wiki huggingface dataset:
Sveitarfélagið Vogar

Sveitarfélagið Vogar áður Vatnsleysustrandarhreppur er sveitarfélag á norðanverðum Reykjanesskaga. Flestir íbúar sækja vinnu annars staðar, t.d til Reykjavíkur eða Keflavíkur en áður byggðist atvinnulífið að mestu á sjósókn. Í sveitarfélaginu er byggðarlagið Vogar, þar búa 1.161 manns. Víkin sem þorpið stendur í heitir Vogavík en þorpið hét áður Kvíguvogar og Vogastapi sunnan þorpsins hét Kvíguvogabjörg. Í Stakksfirði undan Vogastapa voru góð fiskimið, sem hétu Gullkistan. Vogar eru í 14km fjarlægð frá Reykjanesbæ og 25km fjarlægð frá Hafnarfirði. Meiri hluti í búa býr í bæjarkjarnanum Vogar en ca 100 mans í dreifbíli 

Staðhættir Voga eru þeir að byggðin er á mjórri ræmu meðfram ströndinni, þó ekki samfelld.  Nokkrir bændur voru nokkuð á undan sinni samtíð og urðu brautryðjendur á ýmsan hátt. Bóndi nokkur í Vogum keypti hafskip, sendi það til Spánar með fisk og keypti útgerðarvörur í staðinn. Þá var annar bóndi á Vatnsleysuströnd sem kom fyrstur manna fram með þá hugmynd að friða Faxaflóa fyrir erlendum fiskveiðiskipum.

Strax á landnámsöld kemur staðurinn við sögu. Jörðin Stóru-Vogar var höfuðból um aldir og fylgdu því mörg smábýli. Á öldum áður var hálfkirkja í Vogum en sóknarkirkja sveitarinnar er á Kálfatjörn á Vatnsleysuströnd.

Margir fallegir staðir eru í nágrenni Voga svo sem Kálfatjarnarkirkja, Staðarborg, Vogastapi og Vogatjörn. 

Kálfatjarnarkirkja er sóknarkirkja Vogabúa og er hún á Vatnsleysuströnd. Kirkjan var vígð þann 13.júní árið 1893 og  var ein stærsta sveitakirkja á landinu en hún rúmaði öll sóknarbörnin í einu. Umhverfi hennar á sér merka sögu en hlaðan Skjaldbreið sem hlaðin var snemma á 19.öld stendur á hlaðinu við kirkjuna. Kirkjan þykir mikil völundarsmíð en Guðmundur Jakobsson húsasmíðameistari (1860-1933) var forsmiður og Þorkell Jónsson bóndi í Móakoti sá um tréverk og útskurð. Nikolaj Sófus Bertelsen (1855-1915) sá um að mála kirkjuna en hann málaði einnig Iðnó og Dómkirkjuna. Altaristaflan er eftirmynd af altaristöflu Dómkirkjunnar en Sigurður Guðmundsson (1833-1874) málaði hana árið 1866. Upprisan er á altaristöflu Kálfatjarnarkirkju. Talið er að kirkja hafi verið á Kálfatjörn frá upphafi en Kálfatjarnarkirkja er talin upp í kirknatali Páls biskups frá 1200. Kirkjan er friðuð.

Heimildir 
 
 Mannlíf og mannvirki í Vatnsleysustrandarhreppi

Tenglar

 Loftmynd á Google Maps
 190.is - Vefrit frá Vogum
Skaftárhreppur

Skaftárhreppur er sveitarfélag sem nær yfir alla Vestur-Skaftafellssýslu að Mýrdalshreppi  undanskildum.  Hreppurinn varð til 10. júní 1990 við sameiningu 5 hreppa: Álftavershrepps, Leiðvallarhrepps, Skaftártunguhrepps, Kirkjubæjarhrepps og Hörgslandshrepps.

Þéttbýlið Kirkjubæjarklaustur stendur við Skaftá og þar er hægt að finna markverða staði eins og Systrafoss, Systrastapa og Stjórnarfoss. Hreppurinn einkennist af landbúnaði og að þar rann eitt víðfeðmasta hraun landsins úr Lakagígum á 18. öld.
Mýrdalshreppur

Mýrdalshreppur er sveitarfélag sunnan Mýrdalsjökuls, vestast í Vestur-Skaftafellssýslu. Það varð til 1. janúar 1984 við sameiningu Dyrhólahrepps og Hvammshrepps.

Hreppurinn afmarkast af Jökulsá á Sólheimasandi og Sólheimajökli að vestan og Blautukvísl á Mýrdalssandi og Kötlujökli að austan. Aðalbyggðin er í Mýrdal, sem hreppurinn dregur nafn af, og er sveitin öll jafnframt kölluð Mýrdalur. Sveitin er víða mjög grasgefin og græn en þar eru jafnframt miklir sandar og stórbrotin náttúra, klettótt fjöll og hrikaleg gljúfur, og andstæður því miklar. Mýrdalsjökull með eldstöðinni Kötlu gnæfir yfir Mýrdal.

Þorpið Vík í Mýrdal stendur við sjó austan Reynisfjalls og er eina sjávarþorpið á Íslandi sem ekki hefur höfn. Aðalatvinnuvegur hreppsbúa er landbúnaður og á síðari árum einnig ferðaþjónusta. Mýrdalshreppur er syðsti hreppur landsins með syðstu veðurathugunarstöð landsins, að Vestmannaeyjum undanskildum, og er veðurathugunarstöðin á Reyni í Reynishverfi.

Sjá einnig 
 Dyrhólaey
 Katla
 Mýrdalsjökull
 Pétursey
 Reynishverfi
 Vík í Mýrdal

Tenglar 

 Heimasíða Mýrdalshrepps
Ásahreppur

Ásahreppur er hreppur vestast í Rangárvallasýslu. Hann varð til 11. júlí 1892 þegar Holtamannahreppi var skipt í tvennt, í Holtahrepp hið efra og Ásahrepp hið neðra. Ásahreppi sjálfum var skipt í tvennt 1. janúar 1938 og varð neðri hlutinn að Djúpárhreppi en sá efri hélt nafninu óbreyttu.

Áshreppingar hafa atvinnu af landbúnaði, verslun og öðrum þjónustugreinum. Náttúran er mjög fjölbreytt, mýrlent á köflum en ásar og holt á milli þar sem bændabýlin standa 3 - 5 í þyrpingum eða hverfum, sem einkenna byggðamynstur sveitafélagsins. Stærsta varpland grágæsar á Íslandi er við Frakkavatn. Þjórsá rennur við hreppamörkin og sýslumörkin í vestri. Afréttur Ásahrepps er 4/7 hlutar af Holtamannaafrétti á móti 3/7 eignarhluta Rangárþings ytra. Holtamannaafréttur nær meðal annar yfir austurhluta Þjórsárvera, og vesturhluta Vatnajökulsþjóðgarðs. Um Holtamannaafrétt liggur Sprengisandsvegur milli Suður- og Norðurlands.

Tenglar

 Vefsíða Ásahrepps
Súlurit

Súlurit er í gagnatækni gerð grafs með rétthyrndum súlum, oftast í réttum hlutföllum við hvora aðra, sem hver um sig táknar ákveðið magn. Oftast er slíkt graf tvívítt og er magnið oftast mælt á lóðrétta ásnum og gildið á lárétta ásnum, en einnig eru til þrívíð súlurit og súlurit þar sem magnið er mælt á lárétta ásnum og gildið á þeim lóðrétta.

Gröf

fr:Représentation graphique de données statistiques#Variables quantitatives discrètes
Kartesíusarhnitakerfið

Kartesíusarhnitakerfið eða rétthyrnt hnitakerfi er hnitakerfi með tvo eða þrjá ása eftir því hvort það er í tví- eða þrívídd. Ásar þessir eru hornréttir hver á annan og kallast x-ás, y-ás og z-ás. Kerfið er nefnt eftir franska heimspekingnum René Descartes (Cartesius á latínu), sem fann það upp.

Sjá einnig 
 Skauthnitakerfi

Fallafræði

fi:Koordinaatisto#Suorakulmainen koordinaatisto
Norræn tungumál

Norræn eða norðurgermönsk tungumál eru indóevrópsk tungumál sem aðallega eru töluð á Norðurlöndum. Þau tilheyra flokki germanskra tungumála.

Málsögulega eru norrænu málin yfirleitt flokkuð í tvo hópa:
 Austurnorræn tungumál sem eru danska og sænska.
 Vesturnorræn tungumál sem eru norska, færeyska og íslenska, ásamt útdauðu málunum norn, sem talað var nyrst á Bretlandseyjum fram á 18. öld, og grænlandsnorrænu, sem töluð var fram á 15. öld í byggðum norrænna manna á Grænlandi.

Taka skal fram að ýmsar svæðis- og stéttarmállýskur í Noregi, þar með talið bókmálið og ríkismálið hafa talist bæði til vestur- og austurnorrænna mála. Í héruðunum Bohuslän og Jamtlandi, sem tilheyrt hafa Svíþjóð síðan á 17. öld, finnast einnig mállýskur sem náskyldar eru norsku.

Einnig hafa norrænu málin flokkast í suður- norðurnorræn mál:
 Suðurnorræn tungumál sem eru danska ásamt suðursænskum mállýskum, sem einnig hafa verið nefndar austurdanskar mállýskur. Þær eru talaðar í Hallandi, á Skáni, í Blekinge og á Borgundarhólmi.
 Norðurnorræn tungumál sem eru öll önnur norræn mál.

Þriðja skilgreiningin flokkar norrænu málin í meginlands- og eyjamál:
 Norræn meginlandsmál sem eru danska, norska og sænska.
 Norræn eyjamál sem eru íslenska og færeyska, ásamt útdauðu málunum norn og grænlandsnorrænu.

Frekari fróðleikur 
 Oskar Bandle (ed.), The Nordic Languages: An International Handbook of the History of the North Germanic Languages, Berlin 2005, ISBN 3-11-017149-X. 
  Harald Hammarström, Robert Forkel and Martin Haspelmath (eds.), North Germanic, Jena 2017. 
 Jóhannes Gísli Jónsson and Thórhallur Eythórsson, Variation in subject case marking in Insular Scandinavian, Nordic Journal of Liguistics, 28 (2005), 223–245. 
 Iben Stampe Sletten, Norðurlandamálin með rótum og fótum, København, 2005.

Tenglar 
 Íslenskar-norrænar netorðabækur
 Um tungumál á Norðurlöndunum

Germönsk tungumál
Dagur íslenskrar tungu

Dagur íslenskrar tungu er íslenskur hátíðardagur, 16. nóvember, tileinkaður íslensku.

Haustið 1995 lagði menntamálaráðherra til að einn dagur ár hvert yrði tileinkaður íslensku og átak gert í varðveislu hennar. Fæðingardagur Jónasar Hallgrímssonar var valinn til minningar um framlag hans til íslenskunnar.

Fyrsti dagur íslenskrar tungu var 16. nóvember 1996 og hefur verið haldinn síðan árlega.

Tengill 
Um dag íslenskrar tungu á vef stjórnarráðsinns (skoðað 19. október 2018)

Dagatal
Íslenska
Íslenskir fánadagar
Austurnorræn tungumál

Austurnorræn mál  eru danska og sænska. Málsögulega eru gotlenska og skánska einnig sjálfstæð tungumál en hafa á síðustu öldum talist mállýskur í sænsku. 

Taka skal fram að ýmsar svæðis- og stéttarmállýskur í Noregi, þar með talið bókmálið og ríkismálið hafa talist bæði til austur- og vesturnorrænna mála. Í héruðunum Bohuslän og Jamtlandi, sem tilheyrt hafa Svíþjóð síðan á 17. öld, finnast einnig mállýskur sem náskyldar eru norsku.

Norræn tungumál
Norðurlönd
Gotlenska

Má ekki rugla saman við gotnesku.
Gotlenska eða eygotneska (gutniska,  gutamål) er nafnið á því tungumáli eða mállýsku sem talað er á eyjunni Gotland í Svíþjóð.  Gotlenska er af germönsku málaættinni og er eitt af norrænu tungumálunum.  Gotlenskan á rætur í eigin fornmáli öfugt við aðrar sænskar mállýskur og hefur hvorki þróast úr fornsænsku, forndönsku né fornnorsku.

Ítarefni 
Gutniska 
Gutamålsgillet
Hér er hægt að hlusta á gotlenskar mállýskur 

Norræn tungumál
Sísjóriða

Sísjóriða (franska og enska: mal de debarquement syndrome, skammstafað MdDS) er líkamlegur kvilli sem lýsir sér í því að sjúklingurinn finnur fyrir sjóriðu,  löngu eftir að hann er kominn á fast land. Kvillinn getur líka komið fram við annars konar hreyfingu.

Tilfinningin getur horfið eftir nokkra mánuði en dæmi eru um fólk sem hefur þjáðst af sísjóriðu árum saman.

Ekki er vitað af hverju kvillinn stafar en helst er giskað á að innra eyrað nái ekki að stilla sig eftir veltuna á sjónum. Engin úrræði eru enn til staðar fyrir sjúklinga.

Tenglar 
Upplýsingasíða sísjóriðusjúklinga
Frétt á BBC um konu með sísjóriðu

Höfuðkvillar
Hrafntinna

Hrafntinna er afbrigði náttúrulegs glers, sem myndast í eldgosum þegar feldspatshraun kólnar og storknar mjög hratt, en kristallast ekki. Ekki má rugla hrafntinnu saman við eldtinnu.

Lýsing 
Líparítgler og er hrafnsvört eða dökkgrá á lit með glergljáa. Hrafntinna flokkast sem storkuberg og steindarlíki en ekki til steinda þar sem hún er ekki kristölluð. Hún samanstendur aðallega af kísli (SiO2) eða rúmlega 70% og samsetning hennar er mjög svipuð og í graníti og líparíti. Vegna þess að hrafntinna kristallast ekki geta hvassar hliðar hennar orðið næstum jafn þunnar og sameind.

Útbreiðsla 
Helstu fundarstaðir á Íslandi eru hrafntinnuhraunin hjá Torfajökli og Hrafntinnuhryggur við Kröflu.

Tenglar 
 Hrafntinna; greinarhluti í Náttúrufræðingnum 1992
 Hrafntinnuhryggurinn glitrar; grein í Morgunblaðinu 1985
 Kristján Sæmundsson og Einar Gunnlaugsson (1999) Íslenska steinabókin. ISBN 9979-3-1856-2
 Þorleifur Einarsson (1994) Myndun og mótun lands: Jarðfræði. ISBN 9979-3-0263-1

Storkuberg
Steindarlíki
Óæskileg persóna

Óæskileg persóna (latína: eintala: persona non grata, fleirtala: personae non gratae) er í ríkiserindarekstri hugtak með mjög ákveðna merkingu skilgreint í 9. grein vínarsamningsins um diplómatísk samskipti:

The receiving State may at any time and without having to explain its decision, notify the sending State that the head of the mission or any member of the diplomatic staff of the mission is persona non grata or that any other member of the staff of the mission is not acceptable. In any such case, the sending State shall, as appropriate, either recall the person concerned or terminate his functions with the mission. A person may be declared non grata or not acceptable before arriving in the territory of the receiving State.

If the sending State refuses or fails within a reasonable period to carry out its obligations under paragraph 1 of this Article, the receiving State may refuse to recognize the person concerned as a member of the mission.

Heimild 
 

Ríkiserindrekstur
Vínarsamningurinn um diplómatísk samskipti
Froskdýr

Froskdýr (fræðiheiti: Amphibia) eru flokkur seildýra sem inniheldur allar tegundir ferfætlinga sem ekki eru líknarbelgsdýr. Þau skiptast í þrjá ættbálka, ormakörtur, salamöndrur og froska. Í þróunarstiganum eru þau mitt á milli fiska og skriðdýra og voru fyrstu hryggdýr á landi fyrir um það bil 370 miljónum ára. 

Froskdýr lifa um allan heim nema á köldustu svæðum, eru með misheitt blóð og kirtlaríka húð sem hefur hvorki hár, hreistur né fjaðrir. Þau anda bæði með húð og lungum og lifa mest á skordýrum, sniglum og ormum. Þau gjóta eggjum sínum oftast í vatni og festa þau í klasa eða lengjur við vatnaplöntur. Lirfurnar nefnast halakörtur og anda með tálknum.

Fullorðin dýr lifa lengstum bæði á landi og í vatni, en hafa ekki aðlagast fullkomlega lífi á þurru landi eingöngu líkt og flestir aðrir ferfætlingar. Um 5.700 tegundir froskdýra eru til. Skriðdýrafræði er sú vísindagrein sem fæst við rannsóknir bæði á froskdýrum og skriðdýrum.
Blaise Pascal

Blaise Pascal (19. júní 1623 — 19. ágúst 1662) var franskur stærðfræðingur, eðlisfræðingur og trúaður heimspekingur. 

Hann var undrabarn og sýndi ungur að aldri fram á mikla stærðfræðihæfileika. Hann hlaut menntun hjá föður sínum, sem hélt honum þó frá stærðfræði eins og hann gat til þess að ýta undir önnur áhugasvið. 

Sextán ára gamall gerði Pascal merkilega uppgötvun um keilusnið, en átján ára hannaði hann reiknivél sem hann byggði og seldi. Pascal, ásamt Pierre de Fermat, lagði grunninn að nútíma líkindafræði, en í því verki gerði hann ýmsar uppgötvannir varðandi það sem í dag er þekkt sem Pascalsþríhyrningurinn.

Árið 1654 hætti Pascal stærðfræðilegum rannsóknum eftir trúarlega upplifun og helgaði sig eftir það guðfræði. Hann heimsótti aðeins heim stærðfræðinnar einu sinni eftir það: Eina nóttina var hann með mikla tannpínu, og leitaði hann náðar í vangaveltum um hjólferla. Við það hjaðnaði verkurinn, og hann tók því sem guðdómlegt tákn um ágæti stærðfræðinnar. SI-mælieining þrýstings, paskal er nefnd eftir honum.

Hann var fremur heilsulítill alla ævi og lést hann tveimur mánuðum eftir 39. afmælið sitt.

Ritverk 
 Essai pour les coniques (1639)
 Experiences nouvelles touchant le vide (1647)
 Traité du triangle arithmétique (1653)
 Lettres provinciales (1656–1657)
 De l'Esprit géométrique (1657 eða 1658)
 Écrit sur la signature du formulaire (1661)
 Pensées (ólokið þegar hann lést)

Tengt efni 
 Pascalsþríhyrningur
 Veðmál Pascals
 Setning Pascals
 Lögmál Pascals
 Pascal (mælieining)
 Pascal forritunarmálið

Heimildir 
 Sambærileg grein á ensku útgáfu Wikipedia.
 Discrete Mathematics and It's Applications, Kenneth H. Rosen, ISBN 0-07-123374-1.

Franskir stærðfræðingar
Franskir eðlisfræðingar
Franskir heimspekingar
Öndun

Öndun er í líffræði það ferli lífvera að taka inn í líkama sinn súrefni og breyta því í koltvíoxíð og losa sig þannig við kolefni. Það líffærakerfi sem sér um öndunina kallast öndunarkerfið.

Tengt efni 

 Mæði
Pascal-þríhyrningur

Pascal-þríhyrningur eða þríhyrningur Pascals er í stærðfræði þríhyrningur af tölum sem raðað er upp eftir kerfi sem Blaise Pascal lýsti, sem nú er þekkt sem einkenni Pascals(en): 
.

Þessi eiginleiki gerir það að verkum að hægt er að raða niðurstöðunum upp á eftirfarandi hátt:

Eiginleikar Pascal þríhyrningsins

Ellefu-veldið 
Sjá má mjög fljótlega að fyrstu raðir Pascal-þríhyrningsins stafa út n-ta veldi af 11:

Reglan fellur þó ekki um sig á efri stigum, heldur verður hún bara ekki jafn ljós - , augljóslega, heldur . Þ.e., þar sem að tugir koma fyrir í gildum þríhyrningsins legst tugurinn við næsta sæti fyrir ofan, og einingin verður eftir.

Einkenni Vandermondes 
Lát . Þá gildir:
.
Þessi regla er kennd við Alexandre-Théophile Vandermonde, sem uppgötvaði regluna á átjándu öld.

Tvíliðureglan 
Tvíliðureglan notast við stuðla úr Pascal-þríhyrningnum. Til dæmis er , en stuðlarnir (í svigum) passa við 5. línu Pascal þríhyrningsins (fyrsta línan samsvarar ).

Fibbonacci runan 
Fibonacciruna kemur fyrir í skálínum Pascal-þríhyrningsins:

Ef summaðar eru upp gráleitu tölurnar er summan stak í Fibbonacci rununni. Sama gildir um innrömmuðu tölurnar, og hvaða skálínu sem er.

Sönnun á einkenni Pascals 
Ímyndum okkur að til sé mengi  sem hefur  stak. Lát  vera stak í  og lát . Sjáum að til eru  hlutmengi í  sem innihalda  stök (Sjá: Samantektir). Hinsvegar inniheldur hlutmengi í  með  stökum ýmist , ásamt  öðrum stökum úr , eða það inniheldur  stök úr  en ekki . Þar sem að það eru  hlutmengi af  staki úr , þá eru til  hlutmengi með  stökum úr  sem innihalda . Auk þess eru  hlutmengi af  með  stökum sem innhalda ekki , þar sem að það eru  hlutmengi af  með  stökum. Þar af leiðir:
. 
 (Fléttufræðileg sönnun).

Tengt efni 
 Blaise Pascal
 Samantektir
 Tvíliðureglan

Heimildir 

Stærðfræði
Mjallhvít, æfintýri handa börnum

Mjallhvít, ævintýri handa börnum er bók um ævintýrapersónuna Mjallhvíti og tilraunir stjúpmóður hennar til að ráða hana af dögum.

Bókin var þýdd af Magnúsi Grímssyni. Hún var upprunalega gefin út af E. Jónssyni árið 1852 og prentuð af Louis Klein í Kaupmannahöfn. Bókin var svo endurútgefin 10. október 2005 af Project Gutenberg, enda þá ekki lengur vernduð af höfundarétti, Jóhannes Birgir Jensson sá um þá útgáfu.

17 litmyndir eru í bókinni, stafsetning er örlítið frábrugðin nútímastafsetningu.

Stafræn útgáfa 
 Mjallhvít, æfintýri handa börnum á Project Gutenberg

Bókaárið 1852
Íslenskar bókmenntir á Project Gutenberg
Magnús Grímsson

Magnús Grímsson (fæddist 3. júní 1825, dó 18. janúar 1860) safnaði íslenskum þjóðsögum ásamt Jóni Árnasyni og gáfu þeir út ritið Íslenzk æfintýri árið 1852.

Sama ár kom út íslensk þýðing Magnúsar á ævintýrinu um Mjallhvíti, bókin Mjallhvít, æfintýri handa börnum.

Íslenskir þjóðsagnasafnarar
Jón Árnason (1819)

Jón Árnason (17. ágúst 1819 – 4. september 1888) var íslenskur fræðimaður sem safnaði þjóðsögum, aðallega íslenskum, og gaf út.

Jón var fæddur á Hofi á Skagaströnd, sonur séra Árna Illugasonar, sem var prestur þar frá 1796-1825 og þriðju konu hans, Steinunnar Ólafsdóttur. Faðir Jóns var orðinn hálfsjötugur þegar hann fæddist og lést þegar drengurinn var nýorðinn sex ára. Sagði Jón frá því seinna að hann hefði verið einn hjá föður sínum þegar hann dó. Móðir Jóns var síðan lengi ráðskona á Syðri-Ey og Auðkúlu. 

Jón var settur til mennta og lauk stúdentsprófi frá Bessastaðaskóla. Hann var bókavörður á árunum 1848-1887, fyrst á Stiftsbókasafninu en þegar safnið fékk titilinn Landsbókasafn Íslands árið 1881 varð hann fyrsti Landsbókavörður Íslands. Hann var einnig fyrsti forstöðumaður Forngripasafns Íslands, síðar Þjóðminjasafnið, þegar það var stofnað árið 1863. Lengi vel sá hann einn um bæði söfnin. Tekjurnar af þessum störfum voru ekki háar og hann var því jafnframt biskupsritari um tíma og kenndi einnig við Lærða skólann og var bókavörður þar.

Jón varð fyrir áhrifum frá Grimmsbræðrum og fór að safna þjóðsögum og ævintýrum í samstarfi við Magnús Grímsson. Þeir gáfu  út Íslenzk æfintýri árið 1852. Sú útgáfa hlaut dræmar viðtökur. Þeir tóku aftur upp söfnun sagna vegna hvatningar frá Konrad von Maurer. Magnús dó 1860 en Jón hélt söfnuninni áfram. Á árunum 1862 til 1864 kom svo út stórvirki hans, Íslenzkar þjóðsögur og æfintýri í tveimur bindum og var það prentað í Leipzig með liðsinni Maurers. Safnið var seinna gefið út í sex bindum.

Kona Jóns var Katrín Þorvaldsdóttir Sívertsen úr Hrappsey, systir Kristínar konu Jóns Thoroddsen. Þau áttu einn son sem dó ungur.

Tengt efni 
 Þjóðsögur Jóns Árnasonar

Heimildir 
 Mannslát; grein í Ísafold 1888

Tenglar 

 Íslenzkar þjóðsögur og æfintýri (útg. 1862-4) á Bækur.is

Íslenskir bókaverðir
Íslenskir safnamenn
Íslenskir þjóðsagnasafnarar
Jaegwon Kim

Jaegwon Kim (fæddur 12. september 1934 í Daegu í Kóreu, nú Suður-Kóreu; d. 27. november 2019) var bandarískur heimspekingur sem fæst einkum við frumspeki, hugspeki og athafnafræði, þekkingarfræði og vísindaheimspeki, og er aðallega þekktur fyrir verk sín um takmarkanir efnishyggjukenninga. Kim er William Herbert Perry Faunce prófessor í heimspeki við Brown University

Kim lauk A.B.-gráðu frá Dartmouth College og Ph.D.-gráðu frá Princeton University. Hann hefur kennt heimspeki við Swarthmore College, Cornell University, Johns Hopkins University og University of Michigan í Ann Arbor. Síðan árið 1987 hefur hann gegnt stöðu William Herbert Perry Faunce prófessors í heimspeki við Brown University.

Kim var forseti American Philosophical Association (Central Division) árið 1988-89. Hann hefur verið félagi í American Academy of Arts and Sciences síðan 1991 og í ritstjórn heimspekitímaritsins Noûs síðan 2000.

Helstu rit 
 Kim, Jaegwon, Physicalism: Or Something Near Enough (Princeton: Princeton University Press, 2005). ISBN 0-691-11375-0
 Kim, Jaegwon, Mind in a Physical World: An Essay on the Mind-Body Problem and Mental Causation (Cambridge, Mass.: MIT Press, 2000). ISBN 0-262-61153-8
 Kim, Jaegwon, Mental Causation (Bradford, 2000). 
 Kim, Jaegwon, Philosophy of Mind (Westview, 1996/2005). ISBN 0-8133-4269-4
 Kim, Jaegwon (ritstj.), A Companion to Metaphysics (Oxford: Blackwell Publishers, 1996). ISBN 0-631-19999-3

Tengt efni 
 Efnishyggja
 Smættarefnishyggja

Heimild

Tengill 
 Vefsíða Jaegwons Kim

Kim, Jaegwon
Kim, Jaegwon
Kim, Jaegwon
Kim, Jaegwon
Kim, Jaegwon
Kim, Jaegwon
Kim, Jaegwon
Kim, Jaegwon
Kim, Jaegwon
Dýragarðurinn í Leipzig

Dýragarðurinn í Leipzig (þýska: Zoologischer Garten Leipzig) er 22,5 hektara (0,225 km²) dýragarður í Leipzig í Þýskalandi stofnaður 9. júní 1878. Árið 2005 voru um 900 dýr í vörslu hans.

Tengill 
 Vefsíða dýragarðarins

Dýragarðar í Þýskalandi
Leipzig
Kembur

Kembur (eða græneðlur) (fræðiheiti: Iguana) er ættkvísl eðlna af kembuætt sem inniheldur 13 tegundir. Þekktust af þessum tegundum er græneðlan sem á heimkynni sín frá Mexíkó til Brasilíu. Kembur eru flestar jurta-, lauf- og ávaxtaætur en tegundir af ættkvíslinni éta einnig hryggleysingja í æsku.

Heimild
Samantekt

Samantekt er í stærðfræði aðferð til þess að reikna svarið við spurningunni „á hve marga vegu get ég valið r stök úr n staka mengi?“. Samantekt r hluta kallast r-samantekt, og er óraðað val r hluta úr safninu. 

Reiknireglan er leidd út frá margföldunarreglunni og segir að þar sem velja má  hluti úr  staka mengi með óröðuðum hætti á  vegu, þá gildi að hægt sé að velja  hluti úr  staka mengi á

mismunandi vegu, en það er skrifað á ýmsa vegu: . Rithátturinn  er algengastur, en hann er notaður í tvíliðureglunni til þess að tákna stuðul við hvern lið, og er þetta því einnig kallað tvíliðustuðull.

Samantektir koma einnig fyrir í Pascal-þríhyrningnum, ásamt ýmsum fléttufræðilegum reglum.

Sönnun 
Samantektir eru náskyldar umröðunum, og ein einfaldasta aðferðin til þess að sanna samantektir er að segja:

Hægt er að finna r-umraðannir með því að reikna r-samantekt og margfalda það með fjölda hugsanlegra slíkra samantekta. Þá gildir:

sem gefur okkur:

Fléttufræði
Skorradalshreppur

Skorradalshreppur er hreppur í sunnanverðum Borgarfirði. Aðalatvinnuvegur er landbúnaður. Skorradalshreppur nær yfir allan Skorradal og er eini hreppur í Borgarfirði sem ekki tilheyrir Borgarbyggð.
Torfalækjarhreppur

Torfalækjarhreppur var hreppur í Austur-Húnavatnssýslu til ársloka 2005. Aðalatvinnuvegur var landbúnaður. Fólksfjöldi 1. desember 2005 var 92.

Hinn 1. janúar 2006 sameinaðist hann Bólstaðarhlíðarhreppi, Sveinsstaðahreppi og Svínavatnshreppi og var hið nýja sveitarfélag kallað Húnavatnshreppur.

Þekktir einstaklingar úr Torfalækjarhrepp 
 Dr. Maggi Jónsson, arkitekt (f. 1937)
 Pálmi Jónsson, Alþingismaður (f. 1929)

Fyrrum sveitarfélög Íslands
Austur-Húnavatnssýsla
Sveinsstaðahreppur

Sveinsstaðahreppur var hreppur í Austur-Húnavatnssýslu fram til ársloka 2005. Hreppurinn var kenndur við Sveinsstaði í utanverðum Vatnsdal. Fólksfjöldi 1. desember 2005 var 92.

20. nóvember 2004 samþykktu íbúar sveitarfélagsins sameiningu við Bólstaðarhlíðarhrepp, Svínavatnshrepps og Torfalækjarhrepp og gekk hún í gildi 1. janúar 2006. Nýja sveitarfélagið hlaut nafnið Húnavatnshreppur í fyrstu kosningunum í sameinuðu sveitarfélagi 10. desember 2005.

Fyrrum sveitarfélög Íslands
Austur-Húnavatnssýsla